CELEX: C2007/095/42
Language: lv
Date: 2007-04-28 00:00:00
Title: Lieta C-92/07: Prasība, kas celta 2007. gada 16. februārī — Eiropas Kopienu Komisija/Nīderlandes Karaliste

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/23
            
         Prasība, kas celta 2007. gada 16. februārī — Eiropas Kopienu Komisija/Nīderlandes Karaliste
   (Lieta C-92/07)
   (2007/C 95/42)
   Tiesvedības valoda — holandiešu
   Lietas dalībnieki
   
      Prasītāja: Eiropas Kopienu Komisija (pārstāvji — P. J. Kuijper un S. Boelaert)
   
      Atbildētāja: Nīderlandes Karaliste
   Prasītājas prasījumi:
   
               —
            
            
               atzīt, ka, ieviešot un uzturot spēkā administratīvās maksas sistēmu par uzturēšanās atļaujas izsniegšanu, kas ir augstāka par citas dalībvalsts un Norvēģijas, Islandes, Lihtenšteinas un Šveices pilsoņiem piemērojamo par tāda paša dokumenta izdošanu, un piemērojot šo sistēmu Turcijas pilsoņiem, kuriem ir pastāvīgās uzturēšanās tiesības Nīderlandē, pamatojoties uz Asociācijas līgumu (1), Papildprotokolu (2) vai Lēmumu Nr. 1/80 (3), Nīderlandes Karaliste nav izpildījusi pienākumus saskaņā ar Asociācijas līgumu, it īpaši 9. pantu, Papildprotokolu, it īpaši 41. pantu, un Lēmumu Nr. 1/80, it īpaši 10. panta 1. punktu un 13. pantu;
            
         
               —
            
            
               piespriest Nīderlandes Karalistei atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka administratīvās maksas likme par uzturēšanās atļaujām, ko Nīderlande kopš 1994. gada ir piemērojusi Turcijas pilsoņiem, ir pretrunā noteikumiem par ierobežojumu neieviešanu (standstill) un nediskriminācijas noteikumiem Asociācijas līgumā, Papildprotokolā un Lēmumā Nr. 1/80.
   Saskaņā ar Papildprotokola un Lēmuma Nr. 1/80 noteikumiem par ierobežojumu neieviešanu dalībvalstij nav tiesību ieviest jebkādu jaunu pasākumu, kura mērķis ir vai kura rezultātā uz tiesībām, kas Turcijas pilsoņiem izriet no Asociācijas līguma, Papildprotokola un Lēmuma Nr. 1/80, un ar tām cieši saistītajām uzturēšanās tiesībām, attiecina stingrākus nosacījumus. Kā uzskata Komisija, attiecīgā Nīderlandes piemērotā administratīvā maksa pārkāpj šos noteikumus par ierobežojumu neieviešanu, jo tā tika ieviesta pēc noteikumu par ierobežojumu neieviešanu stāšanās spēkā Nīderlandē un kavē vai padara mazāk pievilcīgu to tiesību izmantošanu, kas Turcijas pilsoņiem izriet no Asociācijas līguma, Papildprotokola un Lēmuma Nr. 1/80.
   Komisija tāpat norāda, ka, tā kā Nīderlande liek Turcijas pilsoņiem maksāt administratīvo maksu par uzturēšanās atļaujām, šāda maksa saskaņā ar nediskriminācijas noteikumiem Asociācijas līgumā un Lēmumā Nr. 1/80 nevar būt augstāka par to, kas attiecībā uz tādiem pašiem dokumentiem tiek piemērota ES pilsoņiem un Norvēģijas, Islandes, Lihtenšteinas un Šveices pilsoņiem.
   
      (1)  Līgums, ar kuru izveido asociāciju starp Eiropas Ekonomikas Kopienu un Turciju, apstiprināts un ratificēts ar Padomes 1963. gada 23. decembra Lēmumu 64/732/EEK (OV 1973, C 113).
   
      (2)  Papildprotokols, apstiprināts ar Padomes 1972. gada 19. decembra Regulu (EEK) Nr. 2760/72 (OV 1973, C 113).
   
      (3)  1980. gada 19. septembra Lēmums Nr. 1/80 par asociācijas izveidošanu.